CELEX: C2006/036/01
Language: et
Date: 2006-02-11 00:00:00
Title: Euroopa Kohtu (suurkoda)  22. novembri 2005.  aasta otsus kohtuasjas C-384/02 (Københavns Byret'i eelotsusetaotlus): kriminaalmenetluses Knud Grøngaard'i ja Allan Bang'i vastu (Direktiiv 89/592/EMÜ — Siseringitehingud — Siseteabe avaldamine kolmandatele isikutele — Keeld)

11.2.2006   
            
            
               ET
            
            
               Euroopa Liidu Teataja
            
            
               C 36/1
            
         
      EUROOPA KOHTU
   
   (suurkoda)
   22. novembri 2005. aasta otsus
   kohtuasjas C-384/02 (Københavns Byret'i eelotsusetaotlus): kriminaalmenetluses Knud Grøngaard'i ja Allan Bang'i vastu (1)
   
   (Direktiiv 89/592/EMÜ - Siseringitehingud - Siseteabe avaldamine kolmandatele isikutele - Keeld)
   (2006/C 36/01)
   Kohtumenetluse keel: taani
   Kohtuasjas C-384/02, mille esemeks on EÜ artikli 234 alusel Københavns Byret'i (Taani) 14. augusti 2002. aasta otsusega esitatud eelotsusetaotlus, mis saabus Euroopa Kohtusse 25. oktoobril 2002, kriminaalmenetluses Knud Grøngaard'i ja Allan Bang'i vastu, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, A. Rosas, kohtunikud J.-P. Puissochet, R. Schintgen, S. von Bahr (ettekandja), J. N. Cunha Rodrigues ja R. Silva de Lapuerta; kohtujurist M. Poiares Maduro, kohtusekretär: asenduskohtusekretär H. von Holstein, 22. novembril 2005 otsuse, mille resolutiivosa on järgmine:
   
               1.
            
            
               Nõukogu 13. novembri 1989. aasta direktiivi 89/592/EMÜ siseringitehinguid käsitlevate eeskirjade kooskõlastamise kohta artikli 3 punktiga a on vastuolus, kui isik, kes saab siseteavet töötajate esindajana äriühingu haldusnõukogus või ettevõtete grupi kontaktkomitee liikmena, avaldab selle teabe sellise kutseliidu esimehele, mis ühendab kõnealuseid töötajaid ja on nimetanud selle isiku kontaktkomitee liikmeks, välja arvatud juhul, kui:
               
                           —
                        
                        
                           teabe avaldamise ja töö, ametikoha või ülesannetega seotud tegevuse vahel on tihe seos ning
                        
                     
                           —
                        
                        
                           teabe avaldamine on töö, ametikoha või ülesannetega seotud tegevuseks hädavajalik.
                        
                     Asja läbivaatamisel peab siseriiklik kohus, lähtudes kohaldatavatest siseriiklikest normidest, võtma eelkõige arvesse:
               
                           —
                        
                        
                           asjaolu, et erandit siseteabe avaldamise keelust tuleb tõlgendada kitsalt;
                        
                     
                           —
                        
                        
                           asjaolu, et iga järgnev avaldamine võib suurendada ohtu, et seda teavet kasutatakse eesmärgil, mis on vastuolus direktiiviga 89/592, ning
                        
                     
                           —
                        
                        
                           siseteabe tundlikkust.
                        
                     
         
               2.
            
            
               Direktiivi 89/592 artikli 3 punktiga a on vastuolus, kui kutseliidu esimees avaldab siseteavet kolmandas ja neljandas küsimuses loetletud kolleegidele, välja arvatud tingimustel, mida on mainitud vastuses esimesele ja teisele küsimusele.
               Asja läbivaatamisel peab siseriiklik kohus, lähtudes kohaldatavatest siseriiklikest normidest, võtma eelkõige arvesse selles vastuses märgitud kriteeriume.
            
         
      (1)  EÜT C 7, 11.1.2003.